Pakuti  roosat vahuveini (mis ei olnud hea) ning täidetud mune (mis olid head) ja sinimustvalgete lipukestega tiku otsas singirulle (mida ma ei maitsnud, sest mulle ei ole nad kunagi väga meeldinud, veel vähem meeldivad rahvusvärvides lauakaunistused). Õnneks hiljem rohkem "eesti asju"ei pakutud. Personal ei olnud just väga tähelepanelik - kuigi pidevalt tuli rahvast juurde, ei olnud veinipakkujaid pikka aega üldse näha. Lisaks askeldasid igal pool tublid koristajad. Kuidas selline asi üldse võimalik on?! Hea, et hümni  ajal keegi koristuskäruga üle saali ei sõitnud. Pärast, esinemiste vahel, toimus see siiski. Eks tädil oli piinlik, aga ta üritas seda naljaks mängida. Rahvas plaksutas. Awwwww… valus.